Østfold

Østfold er et norsk fylke på Østlandet som ble reetablert den 1. januar 2024 etter at Viken fylke ble oppløst fra samme dato. Østfold var fram til 2020 landets sjette mest folkerike fylke, selv om det var det tredje minste målt i areal. Det har grenser til Akershus i nord, Sverige i sør og øst: Värmlands län i øst, Västra Götalands län i sør og kyststripe i vest mot Oslofjorden. Fra 1. januar 2024 er Østfold fylkeskommune reetablert etter grensene fra før sammenslåingen til Viken, med unntak av Rømskog som vil tilhøre Akershus fylke.
Østfold består av distriktene Ytre Østfold (Halden, Nedre Glomma og Mosseregionen) og Indre Østfold. Østfolds seks byer er Moss, Askim, Mysen, Sarpsborg, Fredrikstad og Halden. Fredrikstad er fylkets største by, Sarpsborg er fylkets økonomiske og finansielle sentrum og sete for fylkesadministrasjonen, mens Moss er fylkets største havneby og sete for statsforvalteren. I norsk målestokk er østfoldlandskapet relativt flatt. Da Østfold inntil 2020 var eget fylke, var Slavasshøgda i Rømskog (336 meter over havet) den høyeste toppen. Flere forhold har endret dette; nå er det høyeste punktet Viktjernhøgda i Trøgstad, Indre Østfold (331 meter over havet).Østfold mister sin høyeste topp 
Østfold hører inn under Eidsivating lagmannsrett og Borg bispedømme i Den norske kirke. Fra opprettelsen i 1662 til navneendringen i 1918, het amtet Smaalenenes Amt.

Ved stortingsvalg utgjør Østfold et valgdistrikt.

 Geografi 
Østfold har kystlandskap i vest, der det grenser til Oslofjorden. I sør, fra Raet og ut mot kysten finnes et næringsrikt jordbrukslandskap og mot nord og øst i Indre Østfold er det jordbruksbygder med store skog- og myrstrekninger. Raet deler fylket i to og demmer opp innsjøene Vansjø, Vestvannet, Tunevannet, Isesjøen og Femsjøen. De største vassdragene i Østfold er Glomma, Hobølvassdraget og Haldenvassdraget, som alle går fra nord til sør.

Østfolds har en mengde øyer, hvorav de ti største er fluviale Tunøya (81 km²) og Rolvsøy (60 km²), fulgt av Kirkøy (30), Kråkerøy (20), Vesterøy (16), Asmaløy (9), Spjærøy (8), innsjøøya Dillingøya (5), Søndre Sandøy og Hankø (begge 4). Mest befolket er Tunøya (32 000), Rolvsøy (26 000), Kråkerøy (7 500) og Hafslundsøy (2 500).

Østfolds fastland har en kystlinje på 382 km, fordelt på Halden (62 km), Sarpsborg (64 km), Fredrikstad (177 km), Råde (31 km), Rygge (36 km) og Moss (12 km). I tillegg har fylkets øyer 865 km kystlinje fordelt på Hvaler (506 km), Fredrikstad (240 km), Moss (40 km), Sarpsborg (35 km), Råde (16 km), Halden (15 km) og Rygge (12 km).

Avstandene i Østfold er små, og det er kort vei til Oslo. Fra Sarpsborg, hvor fylkesadministrasjonen holder til, er det 15–20 minutters kjøring til nabobyene Moss, Fredrikstad og Halden, og drøyt 30 minutter til Askim og Mysen. Å kjøre gjennom hele Østfold fra grensen mot Sverige til Akershus tar bare 37,5 minutter på motorveien E6. To toglinjer går gjennom fylket, fra Akershus fylke til Halden og Rakkestad. Passasjertoget fra Halden til Moss bruker 1 time, mens toget fra Rakkestad til Tomter bruker drøyt 40 minutter. Fra Halden til Göteborg bruker toget 2 timer.

 Kommunikasjoner 
 Jernbane 

Vestre linje er hovedbanen for tog mellom Oslo og Göteborg. I Østfold går den mellom Kambo (kun lokaltog til Moss stopper på Kambo) og Kornsjø. Togene på Vestre linje har stopp ved Moss, Rygge, Råde, Fredrikstad, Sarpsborg og Halden.

 Luftfart 
Moss lufthavn, Rygge hadde en rekke destinasjoner i inn- og utland. Ved inngangen av 2016 var det bare Ryanair som hadde ruteflygninger fra Rygge. Ryanair trakk seg ut fra Rygge, og begrunnet dette med innføringen av den såkalte «flypassasjeravgiften». Uten andre flyselskaper tilstede på flyplassen ble den nedlagt i 2016.

 Hovedveier 
E6 er den største og viktigste hovedveien gjennom Østfold. Dette er hovedveien fra Oslo mot Göteborg, Malmö og København. Veien er i sin helhet i Østfold 4-felts motorvei med 100 og 110 km som fartsgrense det aller meste av veien. Den passerer kommunene Moss, Sarpsborg, Fredrikstad og Halden. E6 passerer grensa til Sverige ved Svinesund.

E18 er den andre store hovedveien gjennom Østfold. Dette er hovedveien mellom Oslo og Stockholm. I Østfold går den fra Hobøl til Ørje. Den er 4-felts motorvei gjennom Spydeberg, Askim og deler av Hobøl og Eidsberg. Ellers er den 2-felts vei. Den krysser grensa til Sverige ved Ørje.

 Severdigheter 
 Festninger: Gamlebyen (Fredrikstad), Høytorp fort, Fredriksten festning, Kongsten fort, Trøgstad batteri
 Bygg: Hafslund hovedgård, Galleri F15, Strømsfoss mølle
 Museer: Borgarsyssel museum, Haldenvassdragets Kanalmuseum, Trøgstad batteri
 Helleristninger: Solbergfeltet, Hornnesfeltet
 Funnstedet for Tuneskipet fra nedre Haugen gård, Rolvsøy, i dagens Fredrikstad kommune.

 Kommuner 

Fra 1. januar 2024 er Østfold inndelt i 12 kommuner:

NrKartNavnRådhus iFolketallFlatemålkm²MålformDistrikt310125px|center|Halden kommune HaldenBokmålHalden310325px|center|Moss kommune MossNøytralMosseregionen310525px|center|Sarpsborg kommune SarpsborgBokmålNedre Glomma310725px|center|Fredrikstad kommune FredrikstadBokmålNedre Glomma311025px|center|Hvaler kommune SkjærhaldenBokmålNedre Glomma311225px|center|Råde kommune KarlshusBokmålMosseregionen311425px|center|Våler kommune KirkebygdenBokmålMosseregionen311625px|center|Skiptvet kommune MeieribyenBokmålIndre Østfold311825px|center|Indre Østfold kommune AskimBokmålIndre Østfold312025px|center|Rakkestad kommune RakkestadBokmålIndre Østfold312225px|center|Marker kommune ØrjeBokmålIndre Østfold312425px|center|Aremark kommune FossbyBokmålIndre Østfold3125px|center|Østfold  SarpsborgNøytralØstlandet

Indre Østfold, Fredrikstad, Halden, Moss og Sarpsborg er bykommuner, resten er landkommuner. I Indre Østfold er det to steder med bystatus, Askim og Mysen. Den folkerikeste kommunen er Fredrikstad, med 84 000 innbyggere, mens Sarpsborg har 59 000. Sarpsborg og Fredrikstad har vokst så mye sammen at Statistisk sentralbyrå regner det som ett tettsted, og er med flere enn 145 000 innbyggere Norges 5. største region, Nedre Glomma-regionen. Alle kommunene i Østfold har bokmål som målform. Moss og Hobøl er formelt sett nøytrale i spørsmålet. Største bedrifter er de to ikke-offentlige virksomheter i kommunen med flest ansatte, slik dette er listet hos Proff.no. Hvis hovedkontoret ligger i kommunen inkluderer ansattantallet normalt alle ansatte i Norge. I realiteten er kommunen selv den største arbeidsgiveren i de fleste kommuner. I Rakkestad og Eidsberg er Nortura den største private arbeidsgiveren, men fabrikkene sorterer under hovedkontoret i Oslo.

Østfold følger ikke den vanlige trenden med å bli stadig mer urbanisert: 
 Siden 1960 har de fem landkommunene Rygge (112 %), Våler (103 %), Spydeberg (91 %), Hobøl (85 %) og Råde (84 %) vokst eksplosivt og klart mest.
 Av byene har Oslo-nære Askim (63 %) og Moss (51 %) vokst klart mest, fulgt av Sarpsborg (40 %), Fredrikstad (32 %), Eidsberg (29 %) og Halden (18 %).
 Hvaler (49 %), Skiptvet (41 %), Eidsberg og Trøgstad (begge 29 %) har vekst omtrent som snittet. 
 Fire kommuner seg veldig ut i negativ retning på folketallsendring siden 1960: Rakkestad (11 %), Marker (1 %), Aremark (-4 %) og Rømskog (-5 %).

 Tettsteder 

Østfold har 21 tettsteder med mer enn 1 000 innbyggere, og Fredrikstad-Sarpsborg er det største. Det er ytterligere 10 tettsteder med flere enn 700 innbyggere samt 24 mindre tettsteder. De mindre tettstedene i stor grad er boligfelt uten egne butikker – med noen unntak.

25 største tettstederKommune(r)FolketallGr.lagt årGr.lagt somReisetid til Oslo (buss/tog)Reisetid med raskeste kollektivtransport er hentet fra ruter.no. Som Oslo defineres Oslo Bussterminal (buss) eller Oslo S (tog). Som tettstedsentrum defineres jernbanestasjon, sekundært Gule Siders sentrumsdefinisjon.Reisetid til Oslo (bil)Reisetid med bil er hentet fra gulesider.no/kart. Som Oslo defineres Bispelokket (bil). Som tettstedssentrum defineres jernbanestasjon, sekundært Gule Siders sentrumsdefinisjon.Reisetid til Sverige (bil)Reisetid med bil er hentet fra gulesider.no/kart. Som Sverige defineres den nærmeste av grenseovergangene på Ørje og Svinesund. Som tettstedssentrum defineres jernbanestasjon, sekundært Gule Siders sentrumsdefinisjon.Fredrikstad-SarpsborgFredrikstad,Sarpsborg1 t 08 min1 t 05 min0 t 19 minFredrikstadFredrikstad 1567By1 t 08 min1 t 11 min0 t 24 minSarpsborgSarpsborg 1016By1 t 21 min1 t 03 min0 t 19 minMossMoss, Rygge, Vestby 1560Ladested0 t 42 min0 t 45 min0 t 42 minHalden	Halden1665Kjøpstad1 t 45 min1 t 30 min	0 t 13 minAskim	Indre Østfold1882Stasjonsby0 t 57 min	0 t 46 min	0 t 34 minMysen	Indre Østfold1882Stasjonsby1 t 07 min	0 t 55 min	0 t 25 minSpydeberg	Indre Østfold1882Stasjonsby0 t 45 min	0 t 41 min	0 t 40 minRakkestad	Rakkestad1882Stasjonsby1 t 21 min	1 t 08 min	0 t 39 minRyggebyen	Moss, Råde	1879Stasjonsby0 t 51 min	0 t 50 min	0 t 36 minLervik	Fredrikstad1 t 40 min	1 t 09 min	0 t 46 minKarlshus	Råde1879Stasjonsby0 t 56 min	0 t 55 min	0 t 31 minSpetalen	Fredrikstad, Råde1 t 36 min	1 t 02 min	0 t 40 minTomter	Indre Østfold1882Stasjonsby0 t 36 min	0 t 38 min	0 t 47 minSkjønhaug	Indre Østfold1 t 22 min	0 t 57 min	0 t 32 minMeieribyen	Skiptvet	1 t 20 min	1 t	0 t 46 minØrje	Marker1 t 41 min	1 t 13 min	0 t 06 minSkjeberg	Sarpsborg1 t 37 min	1 t 13 min	0 t 13 minKirkebygden	Våler1 t 03 min	0 t 55 min	0 t 41 minLarkollen	Moss1711?Ladested1 t 13 min	0 t 57 min	0 t 48 minSlevikFredrikstad1 t 40 min	1 t 15 min	0 t 17 minSkivikaFredrikstad, Sarpsborg1 t 40 min	1 t 15 min	0 t 17 minRød	Våler1 t 28 min	0 t 42 min	0 t 39 minMissingmyr	Råde1 t 22 min	0 t 49 min	0 t 24 minVåk	Våler0 t 58 min	0 t 49 min	0 t 47 minSkjærhalden	Hvaler2 t 10 min	1 t 30 min	0 t 51 minHeiås	Indre Østfold1 t 14 min	0 t 50 min	0 t 31 minIsebakke	Halden1 t 40 min1 t 25 min0 t 08 minSlitu	Indre Østfold1 t 47 min	0 t 47 min	0 t 23 minGlosli	Fredrikstad1 t 48 min	1 t 09 min	0 t 25 minIse	Sarpsborg1882Stasjonsby1 t 45 min	1 t 20 min0 t 33 minHøysand	Sarpsborg2 t 12 min	1 t 04 min	0 t 10 min

De 24 mindre tettstedene fordeler seg over alle fylkets fire delområder. I Nedre Glomma ligger tettstedene Hasle (), Rød på Hvaler (), Norderhaug (), Hauge (), Utgård (), Jelsnes (), Rostadneset (), Øyenkilen () og Holm (). I Mosseregionen ligger tettstedene Missingmyr (), Kirkegrenda (), Fuglevik (), Møvik (), Svinndal (), Såstadbråten () og Tomb (). Haldenregionen har tettstedene Sponvika () og Fossby. I Indre Østfold finner vi Havnås (), Trømborg (), Degernes (), Ringvoll (), Jansberg () og Finnestad ().

 Politikk 
 Fylkestinget 
Fylkeskommunen styres etter formannskapsmodellen. Fylkestinget har 35 representanter.
Ole Haabeth (Ap) er fylkesordfører og Siv Henriette Jacobsen (Ap) er fylkesvaraordfører.

 Fylkestinget 2015-2019  Representanter: Arbeiderpartiet  15 Høyre 8 Fremskrittspartiet 4 Senterpartiet 2 Kristelig Folkeparti  2  Miljøpartiet De Grønne 2 Venstre 1 Sosialistisk Venstreparti  1

 Stortingsrepresentanter 
Østfold har ni stortingsrepresentanter i perioden 2017–2021:
 # Representant Født Bosted Parti Periode Komité Merknader 161 Stein Erik Lauvås 1965 Marker Ap 2. Kommunal- og forvaltningskomiteen 162 Ingjerd Schou 1955 Spydeberg H 4. Utenriks- og forsvarskomiteen 163 Ulf Leirstein 1973 Moss Frp 4. Kontroll- og konstitusjonskomiteen Uavhengig representant siden 2019 164 Elise Bjørnebekk-Waagen 1990 Sarpsborg Ap 1. Arbeids- og sosialkomiteen 165 Tage Pettersen 1972 Moss H 1. Familie- og kulturkomiteen 166 Svein Roald Hansen 1949 Fredrikstad Ap 5. Finanskomiteen 167 Ole André Myhrvold 1978 Trøgstad Sp 1. Energi- og miljøkomiteen 168 Erlend Wiborg 1984 Moss Frp 2. Arbeids- og sosialkomiteen Komitéleder 169 Freddy André Øvstegård 1994 Sarpsborg SV 1. Familie- og kulturkomiteen og Kontroll- og konstitusjonskomiteen
Se også Stortingsvalget 2013 i Østfold og Stortingsvalget 2017 i Østfold, samt liste over stortingsrepresentanter for Østfold.

Historisk representasjon på Stortinget fra Østfold siden 1973:
 Parti 1973 1977 1981 1985 1989 1993 1997 2001 2005 2009 2013 2017 Sosialistisk Venstreparti Arbeiderpartiet Senterpartiet Kristelig Folkeparti Høyre Fremskrittspartiet Østfold

Partioppslutning
Historisk prosentvis partioppslutning ved stortingsvalg i Østfold siden 1973:Statistisk sentralbyrå: Publikasjoner.<

Fet skrift markerer blokkene (Venstresiden Ap+SV. Sentrum KrF+V+Sp. Høyresiden H+Frp). M = Antall mandater innvalgt på Stortinget.
 Valgår Ap SV Sum M KrF V Sp Sum M H Frp Sum M 1973 1977 1981 1985 1989 1993 1997 2001 2005 2009 2013 2017

 Administrative inndelinger 

Østfold er delt i fire næringsregioner:

 Halden (Halden og Aremark)
 Nedre Glomma (Fredrikstad, Sarpsborg og Hvaler)
 Moss (Moss, Rygge, Råde og Våler)
 Indre Østfold (Askim, Eidsberg, Hobøl, Marker, Rakkestad, Rømskog, Skiptvet, Spydeberg og Trøgstad)

Interkommunale regionråd følger inndelingen av næringsregioner, med følgende unntak:
 Aremark er med i Indre Østfold Regionråd
 Halden deltar ikke i noe regionråd

Tingrettene følger inndelingen av næringsregioner, med følgende unntak:
 Sarpsborg og Rakkestad danner Sarpsborg tingrett
 Fredrikstad og Hvaler danner Fredrikstad tingrett
 Tingretten for Indre Østfold heter Heggen og Frøland

Helsedistriktene og veidistriktene følger fylkesgrensene slik at hele Østfold er ett distrikt.

Østfold politidistrikt har hovedsete i Sarpsborg. Deler av Indre Østfold (Askim, Eidsberg, Hobøl, Skiptvet, Spydeberg og Trøgstad) tilhører Follo politidistrikt sammen med kommunene i næringsregionen Follo.

Prostiene er ganske annerledes inndelt. Indre Østfold-kommunene Skiptvet, Hobøl og Spydeberg ligger i Vestre Borgesyssel prosti 
sammen med kommunene i næringsregion Moss. Resten av Indre Østfold og Aremark utgjør Østre Borgesyssel prosti. Sarpsborg prosti består av Sarpsborg og Halden, mens Fredrikstad domprosti består av Fredrikstad og Hvaler.

De tidligere fogderiene var delt i tre. Næringsregion Moss, samt Fredrikstad og Hobøl utgjorde Moss fogderi. Sarpsborg, Hvaler, Halden og Aremark utgjorde Idd og Marker fogderi. Resten av Indre Østfold tilhørte Rakkestad fogderi.

 Næringsliv 
To av tre jobber i Østfold er i det private næringsliv. Av disse er drøyt 1 av 5 jobber i varehandelen, tross konkurransen fra Sverige. Drøyt 1 av 6 private jobber er stadig i industrien, tross automatisering og konkurranse fra utlandet. Rundt 1 av 7 jobber er i bygg og anlegg. 1 av 8 jobber utenfor offentlig sektor er i private virksomheter innen utdanning og helse. Rundt 1 av 10 private jobber innen henholdsvis teknologi, reiseliv/kultur, finans/forretningstjenester og øvrige bransjer.Statistisk sentralbyrå: Sysselsatte etter arbeidssted, fordelt på virksomheters NACE-bransje.

+Største virksomhet etter bransjeVirksomheter i privat sektor rangert etter driftsinntekter i nyeste offentlig tilgjengelige regnskap (eksklusiv selskaper der varekostnaden utgjør over 90 % av driftsinntektene, hvor det antas at verdiskapningen skjer i et annet selskap).12345VarehandelVirksomheter med NACE-kode GEuropris 16px|FredrikstadGresvig 16px|Indre Østfold (Askim ut 2019)Dustin 16px|MossKappahl 16px|FredrikstadEurosko 16px|MossIndustriVirksomheter med NACE-kode CBorregaard 16px|SarpsborgSaugbrugs 16px|HaldenDenofa 16px|FredrikstadNorfersk 16px|Indre Østfold (Eidsberg ut 2019)Glava 16px|Indre Østfold (Askim ut 2019)Bygg og anleggVirksomheter med NACE-kode FSolid Entreprenør 16px|FredrikstadPark & Anlegg 16px|FredrikstadOve Skår 16px|SarpsborgKynningsrud Fundamentering 16px|Fredrikstad Leif Grimsrud 16px|HaldenBarnehage, skole og helseVirksomheter med NACE-kode P og QFyrlykta 16px|FredrikstadFossum-kollektivet 16px|Indre Østfold (Spydeberg ut 2019)Aberia Ung 16px|MossBorg Barnehager 16px|SarpsborgEvangeliesenteret 16px|MossTeknologiVirksomheter med NACE-kode J og MInfotjenester 16px|SarpsborgSaab Technologies 16px|HaldenSkill 16px|SarpsborgPöyry Norway 16px|SarpsborgEurofins 16px|MossReiseliv og kulturVirksomheter med NACE-kode I og RQuality Sarpsborg 16px|SarpsborgMarché Restaurants 16px|Moss (Rygge ut 2019)Støtvig Hotel 16px|Moss (Rygge til 2019)Sarpsborg 08 16px|SarpsborgØstfoldmuseene 16px|SarpsborgFinans og forretningstjenesterVirksomheter med NACE-kode K, L og NSparebank 1 Østfold Akershus 16px|Moss (Rygge ut 2019)Askim & Spydeberg Sparebank 16px|Indre Østfold (Askim ut 2019)Konsum Gruppen Norge 16px|FredrikstadTranscom Norge 16px|FredrikstadEidsberg Sparebank 16px|Indre Østfold (Eidsberg ut 2019)Øvrige bransjerVirksomheter med NACE-kodene A, B, D, E, H, S, T og UGreencarrier 16px|Moss (Rygge til 2019)Hafslund Produksjon 16px|SarpsborgCollicare 16px|Moss (Rygge til 2019)Norgesnett 16px|FredrikstadKingsrød Transport 16px|Sarpsborg

 Navn på fylket 
I sagatiden var området en del av Vingulmork, som strakte seg fra Drammensfjorden, rundt osloområdet, nedover gjennom Follobygdene og helt til Svinesund.Norseng et al 2003:403-410, Øst for Folden, bind 1 i Østfolds historie Sør for Vingulmork lå regionen Ranrike, eller dagens Bohuslän, i nord lå Romerike og i vest Vestfold. Vingulmork er den dag i dag et stedsnavn i Sarpsborg. Fra høymiddelalderen kommer betegnelsen Borgarsyssel, etter den eneste byen i området – Borg (nå Sarpsborg). Borgarsyssel var definert som temmelig nøyaktig det som i dag er Østfold fylke. Området var oppdelt i mange små administrative enheter, en arv etter skipreidene i den gamle leidangen.

Etter hvert gikk betegnelsen Borgarsyssel ut av bruk, og ca. 1600 ble området referert til som De små len under Akershus. For letthets skyld ble det trukket sammen til Smaalenene, og da Erik Ottesen Banner ble utnevnt til amtmann i 1671 var det som overhode for Fredrikstad og Smaalenenes Amt. Etter hvert var det Smaalenene som ble enerådende, men da Stortinget skulle fornye ordningen og innføre fylker ble det voldsom diskusjon om navnet. På lokalt plan var det overveldende oppslutning for Smaalenene, men sterke krefter på Stortinget mente Austfold måtte være det rette. Nå heter det ikke aust på østfolddialekt, det heter øst. Debatten gikk høyt, og det endte med at i 1918 vedtok Lagtinget «Østfold» med én stemmes overvekt.

 Viken fylkeskommune 
Stortinget behandlet i 2017 en regionreform. Det ble vedtatt at det fra 2020 skal være 11 fylker inkludert Oslo. Viken fylkeskommune skal fra 2020 bestå av det som i dag er fylkene Akershus, Buskerud og Østfold.Viken blir landets mest folkerike fylkeskommune med 1,15 millioner innbyggere. Den nye fylkeskommunen hadde hjemmesiden www.viken.no.http://viken.no/om-viken/ : viken.no Om Viken fylkeskommune (Besøkt 15. mars 2018)

Viken fylkeskommune ble oppløst 1. januar 2024 og Østfold fylkeskommune ble gjenopprettet som eget fylke.

 Referanser 

 Eksterne lenker 

 Østfold fylkeskommune 
 Østfold analyse  Mer statistikk og informasjon om Østfold.
 Varder i Østfold ca 1775 - 1805. 


Kategori:Valgdistrikter ved Stortingsvalg